Kun Jeesus tuli takaisin, häntä vastassa oli suuri joukko ihmisiä, -
sillä kaikki olivat odottaneet häntä.
Silloin Jeesuksen eteen tuli Jairos, synagogan esimies.
Hän heittäytyi Jeesuksen jalkoihin ja pyysi häntä tulemaan kotiinsa.
Hänen ainoa lapsensa, noin kaksitoistavuotias tytär, -
oli kuolemaisillaan.
Matkalla Jairoksen kotiin väkijoukko tungeksi Jeesuksen ympärillä.
Siellä oli myös nainen, jota kaksitoista vuotta oli vaivannut verenvuoto.
Hän oli kuluttanut kaikki varansa lääkäreihin, -
mutta kukaan ei ollut kyennyt parantamaan häntä.
Hän tuli Jeesuksen taakse ja kosketti hänen viittansa tupsua, -
ja verenvuoto lakkasi heti.
Jeesus kysyi: "Kuka koski minuun?"
Kukaan ei myöntänyt koskeneensa, ja Pietari sanoi: -
"Opettaja, joka puoleltahan tässä ihmiset tunkevat päällesi."
Mutta Jeesus sanoi: "Joku koski minuun.
Minä tunsin, että minusta lähti voimaa."
Kun nainen huomasi, ettei hän voinut pysyä salassa, -
hän tuli vavisten esiin ja heittäytyi Jeesuksen jalkojen juureen.
Kaiken kansan kuullen hän kertoi, miksi oli koskenut Jeesukseen ja -
miten hän heti oli tullut terveeksi.
Jeesus sanoi hänelle: "Tyttäreni, uskosi on parantanut sinut.
Mene rauhassa."
Hänen vielä puhuessaan tuotiin synagogan esimiehelle kotoa sana: -
"Tyttäresi on kuollut. Älä enää vaivaa opettajaa."
Mutta kun Jeesus kuuli tämän, hän sanoi esimiehelle: -
"Älä pelkää. Usko, niin hän pelastuu."
Perille saavuttuaan hän ei antanut kenenkään muun tulla mukanaan -
sisään kuin Pietarin, Johanneksen ja Jaakobin sekä tytön isän ja äidin.
Kaikki itkivät ja valittivat tytön kuolemaa, mutta Jeesus sanoi: -
"Älkää itkekö! Ei hän ole kuollut, hän nukkuu."
He nauroivat hänelle, koska tiesivät, että tyttö oli kuollut.
Mutta Jeesus otti tyttöä kädestä ja sanoi kuuluvalla äänellä: -
"Tyttö, nouse!"
Silloin henki palasi tyttöön.
Hän nousi heti jalkeille, ja Jeesus käski antaa hänelle syötävää.
Tytön vanhemmat olivat hämmästyksestä suunniltaan.
Jeesus kielsi heitä kertomasta kenellekään, mitä oli tapahtunut.
Jeesus kutsui koolle kaksitoista opetuslastaan ja antoi heille voiman -
ja vallan parantaa taudit ja karkottaa pahat henget.
Hän lähetti heidät julistamaan Jumalan valtakuntaa -
ja parantamaan sairaita ja sanoi heille: -
"Älkää ottako matkalle mukaanne mitään -
- ei sauvaa, ei laukkua, ei leipää eikä rahaa. Älkää ottako toista paitaakaan.
Ja mihin taloon majoituttekin, siellä asukaa ja sieltä taas lähtekää.
Jos teitä ei jossakin paikassa oteta vastaan, lähtekää siitä kaupungista -
ja pudistakaa pöly jaloistanne. Tämä on oleva todiste heitä vastaan."
Niin opetuslapset lähtivät matkaan. He kulkivat kylästä kylään -
julistaen evankeliumia ja parantaen sairaita kaikkialla.
Neljännesruhtinas Herodes sai kuulla kaikesta tästä -
eikä tiennyt mitä ajatella.
Jotkut näet sanoivat, että Johannes oli noussut kuolleista, -
jotkut arvelivat Elian ilmestyneen maan päälle, -
ja toisten mukaan joku entisajan profeetoista oli noussut ylös.
Herodes sanoi: "Johanneksen minä olen mestauttanut.
Kuka sitten on tämä mies, josta minulle kerrotaan tuollaista?"
Hän halusi nähdä Jeesuksen ja etsi tilaisuutta siihen.